**5 KRITERIJI ZA OCENJEVANJE SEMINARSKIH NALOG**

Vsebina seminarske naloge ne sme biti kopirana samo z interneta!!!

|  |  |
| --- | --- |
| **OCENA** | **ZNANJE IN IZDELEK** |
| **NEZADOSTNO** | Učenec ustno ne zna predstaviti teme. Napisanega ne zna prebrati ali zelo slabo. Ne zna s svojimi besedami razložiti teme. Ne pozna novih pojmov in jih ne zna obrazložiti. Pozna le drobce snovi. Ne pozna bistva.Izdelek obsega1 -2 strani, napisano je nečitljivo, brez ilustrativnega gradiva. Ne zna poiskati ustrezne literature. Literatura ni navedena na koncu naloge. |
| **ZADOSTNO** | Znanje je skopo, teme ne razume, izražanje je skromno. Slabo pozna bistvo teme, ne loči bistvo od nebistvenega. Nalogo prebere. Ni zmožen razpravljati o temi. Naloga je površno sestavljena. Vsebuje skromno ilustrativno gradivo. Obseg je omejen na 2 -3 strani. Literatura ni pravilno navedena. |
| **DOBRO** | Učenec snov razume, ni pa zmožen razpravljati o njej ter ne more v večji meri vključiti svojih pogledov o temi. Deloma zna s svojimi besedami razložiti nove pojme. Pri analizi in sintezi snovi potrebuje pomoč. Deloma loči bistvo od nebistvenega. Na dodatna vprašanja zna le deloma odgovoriti. Naloga obsega3 - 4 strani. Literatura je na koncu površno navedena. O temi spregovori brez prebiranja. |
| **PRAV DOBRO** | Učenec ustno lepo predstavi temo. Sposoben je analize in sinteze. Loči bistvo od nebistvenega. S svojimi besedami zna v veliki meri razložiti nove pojme. Z manjšo pomočjo zna odgovoriti na dodatna vprašanja. Ob manjši pomoči je zmožen razpravljati o temi. Samostojno pride do zaključka. Vključeni so elementi lastnega razmišljanja o temi. Izdelek obsega4 - 5 strani, bogat je z ilustrativnim gradivom. V veliki meri je učenec uporabil dodatno literaturo, ki je pravilno navedena v nalogi. |
| **ODLIČNO** | Učenec ustno lepo predstavi temo. Predstavi glavne značilnosti, s svojimi besedami razloži nove pojme. Učenec zna odgovoriti na dodatna vprašanja, pri čemer se ne zmede. Samostojno pride do zaključka, ki ga podkrepi z lastnim razmišljanjem o temi. Zmožen je razpravljati o temi. Izdelek obsega5 -6 strani. Učenec se ne naslanja le na učbenik, ampak tudi na dodatno literaturo, internet do katere pride brez učiteljeve pomoči. Izdelek vsebuje tudi ilustrativno gradivo. Literatura je pravilno navedena v nalogi. |